একটি বিষয় বলে নেওয়া ভালো। আমাদের এখানে যাঁরা প্রথিতযশা শিল্পী তাঁদের ছবিতে বিষয়, উপস্থাপন, মাধ্যমের পরিবর্তন আছে। যাঁরা নিয়মিত ছবি দেখেন, তাঁদের কাছে এই বদলগুলো স্পষ্ট। তাঁদের অধিকাংশের নিজস্ব এক নির্মাণশৈলী গড়ে উঠেছে, যা তাঁদের স্বকীয়তা নিশ্চিত করেছে। যাঁরা প্রবাসে, তাঁদের কাজে সামগ্রিকভাবে সে-পরিবর্তনগুলো ঘটেনি, ঘটলেও তা সুপ্ত বা অনুপস্থিত। এর কারণ আমার জানা নেই। তবে বাজার একটি কারণ হতে পারে।